open-index/open-wikipedia-markdown huggingface dataset:
Planbeskrivelse

**Planbeskrivelse** i plan- og bygningsloven er omtalt i § 4-2.
«Alle forslag til planer etter loven skal ved offentlig ettersyn ha en planbeskrivelse som beskriver planens formål, hovedinnhold og virkninger, samt planens forhold til rammer og retningslinjer som gjelder for området.»

## Referanser

## Kilder
* Lov av 27. juni 2008 nr. 71 om planlegging og byggesaksbehandling. (plan- og bygningsloven) hos Lovdata.
* Lovkommentar til plandelen av plan- og bygningsloven i Veiledninger og brosjyrer, 01.06.2009. Klima- og miljødepartementet.
Karl Lyche

**Karl Jacob Castrén Lyche** (1903–1971) var en norsk filolog og kringkastingsmann som var ansatt i NRK.

Han var sønn av professor Zachris Castrén (1868–1938) og Sigrid Lyche (1873–1905). Etter oppveksten hos adoptivforeldrene Harald Heyerdahl Lyche (1866–1933) og Asta Mørch (1872–1964) i Valdres, tok han examen artium i 1920 og filologisk embetseksamen i 1932. Da det nystartede Norsk rikskringkasting skulle ha nynorsk hallomann, søkte han og fikk jobben i 1932. Året etter giftet han seg med lærer og byråsjef Ingeborg Bertha Aas (1910–1990), som senere ble den første direktør i Norsk kulturråd. Etter mye brudulje (målstriden) gikk han i 1937 over til *[[Dagsnytt]]*, og i 1946 ble han programredaktør for nyhetsavdelingen; han etterfulgte Toralv Øksnevad (1891–1975), som under krigen hadde vært «Stemmen fra London», mens Lyche vikarierte. 

I 1960 giftet han seg med Wenche Lise Dedichen (født 1932), som var grafiker utdannet i Wien. De fikk to barn, datteren Tone Lyche, som ble massasjeterapeut/kinesiolog og sønnen Harald Lyche, som ble kunstner.

## Referanser
Risiko- og sårbarhetsanalyse

En **risiko- og sårbarhetsanalyse** (**ROS-analyse**) er en vurdering av hvilke uønskede hendelser som kan skje, sannsynligheten for at hendelsene vil inntreffe og hvilke negative konsekvenser de kan få. Fordi sannsynligheten for at uønskede hendelser kan inntreffe varierer, og fordi sårbarheten til mennesker eller objekter som er truet av farer er forskjellig, må ROS-analyser være tilpasset hver enkelt kontekst.

I sivilbeskyttelsesloven stilles det krav om at kommunene skal gjennomføre ROS-analyser og utarbeide beredskapsplaner som råder bot på de identifiserte truslene.

Plan- og bygningsloven stiller krav om at kommunene når det utarbeides planer for utbygging, skal påse at «risiko- og sårbarhetsanalyse gjennomføres for planområdet, eller selv foreta slik analyse. Analysen skal vise alle risiko- og sårbarhetsforhold som har betydning for om arealet er egnet til utbyggingsformål, og eventuelle endringer i slike forhold som følge av planlagt utbygging.»

## Referanser


## Kilder
* Lov av 27. juni 2008 nr. 71 om planlegging og byggesaksbehandling (plan- og bygningsloven) hos Lovdata
* Lov av 25. juni 2010 nr. 45 om kommunal beredskapsplikt, sivile beskyttelsestiltak og Sivilforsvaret (sivilbeskyttelsesloven) hos Lovdata
* Lovkommentar til plandelen av plan- og bygningsloven i Veiledninger og brosjyrer, 01.06.2009. Miljøverndepartementet
Regionalt planforum

**Regionalt planforum** eller (***planforum***) i plan- og bygningsloven er omtalt i § 5–3.

«I hver region bør det være et regionalt planforum. I planforumet skal statlige, regionale og kommunale interesser klarlegges og søkes samordnet i forbindelse med arbeidet med regionale og kommunale planer.

Regional planmyndighet oppretter regionalt planforum. Statlige og regionale organer og kommuner som er berørt av den aktuelle sak, skal delta. Andre representanter for berørte interesser kan inviteres til å delta i planforumets møter.

Regional planmyndighet har ansvar for planforumets ledelse og sekretariat.»

## Referanser

## Kilder
* Lov av 27. juni 2008 nr. 71 om planlegging og byggesaksbehandling. (plan- og bygningsloven) hos Lovdata.
* Lovkommentar til plandelen av plan- og bygningsloven i Veiledninger og brosjyrer, 01.06.2009. Miljøverndepartementet.
Innsigelse (plan- og bygningsloven)

** Innsigelse** eller (***motsegn***) på nynorsk i plan- og bygningsloven er omtalt i § 5–4.
«Berørt statlig og regionalt organ kan fremme innsigelse til forslag til kommuneplanens arealdel og reguleringsplan i spørsmål som er av nasjonal eller vesentlig regional betydning, eller som av andre grunner er av vesentlig betydning for vedkommende organs saksområde.»

«Dersom planforslaget er i strid med bestemmelser i loven, forskrift, statlig planretningslinje, statlig eller regional planbestemmelse, eller overordnet plan, kan det fremmes innsigelse.
Innsigelse skal fremmes så tidlig som mulig og senest innen den frist som er fastsatt for høringen av planforslaget. Innsigelse skal begrunnes.»

§ 11–16 omhandler innsigelse til arealdelen, og § 12-13 innsigelse til reguleringsplaner.

## Referanser

## Kilder
* Lov av 27. juni 2008 nr. 71 om planlegging og byggesaksbehandling. (plan- og bygningsloven) hos Lovdata.
* Lovkommentar til plandelen av plan- og bygningsloven i Veiledninger og brosjyrer, 01.06.2009. Miljøverndepartementet.
Nasjonale forventninger til regional og kommunal planlegging

**Nasjonale forventninger til regional og kommunal planlegging** i plan- og bygningsloven er omtalt i § 6–1.

«For å fremme en bærekraftig utvikling skal Kongen hvert fjerde år utarbeide et dokument med nasjonale forventninger til regional og kommunal planlegging. Dette skal følges opp i planleggingen etter denne lov og legges til grunn for statens deltaking.»
## Referanser

## Kilder
* Lov av 27. juni 2008 nr. 71 om planlegging og byggesaksbehandling. (plan- og bygningsloven) hos Lovdata.
* Lovkommentar til plandelen av plan- og bygningsloven i Veiledninger og brosjyrer, 01.06.2009. Miljøverndepartementet.
Statlige planretningslinjer

**Statlige planretningslinjer (SPR)** i plan- og bygningsloven er omtalt i § 6–2.

«Kongen kan gi statlige planretningslinjer for landet som helhet eller for et geografisk avgrenset område.»

Statlige planretningslinjer etter § 6-2 som tilsvarer Rikspolitiske retningslinjer etter PBL 85 er bl.a. tenkt brukt for å konkretisere nasjonale forventningene til planleggingen. Dette kan f.eks. gjelde tema som beskyttelse av villreinområder, og styrket areal- og transportplanlegging med sikte på begrensing av transportbehov og klimautslipp og geografisk differensiert strandsoneforvaltning m.m.

## Referanser

## Kilder
* Lov av 27. juni 2008 nr. 71 om planlegging og byggesaksbehandling. (plan- og bygningsloven) hos Lovdata.
* Lovkommentar til plandelen av plan- og bygningsloven i Veiledninger og brosjyrer, 01.06.2009. Miljøverndepartementet.
Oslo Karateklubb

**Oslo Karateklubb** ble grunnlagt i 1969 av Rune Hagen, og regnes å være Norges eldste karateklubb. 

Klubben holder til i egne lokaler på Tøyen i Oslo og har et treningstilbud til både mosjonister og konkurranseutøvere, for barn og voksne. Klubben er medlem av Norges idrettsforbund, og trener stilarten/kampsporten Nanbudo. 

Gjennom samarbeidsprosjekt med idrettskretsen og kommunen har klubben kunnet tilby gratis nybegynnertrening til barn opptil 18 år i mange år. Oslo Karateklubb drives på idealistisk basis. Instruktører, styremedlemmer og alle andre som gjør en innsats for klubben gjør dette gratis.

## Eksterne lenker
* Oslo Karateklubb
Medvirkning

**Medvirkning** kan vise til:

## Rettsvitenskap
* Medvirkning (plan- og bygningsloven)
* Medvirkning (strafferett)
Det offentlige kartgrunnlag

**Offentlig kartgrunnlag** (***det offentlige kartgrunnlaget (DOK)***) i plan- og bygningsloven er omtalt i § 2–1 og i kartforskriften.

## Eksterne lenker
* Lovteksten, Lovdata
* Lovkommentaren, Miljøverndepartementet
* Kartforskriften, Lovdata
Ølsted (Halsnæs kommune)

**Ølsted** er en liten by i Nordsjælland (i nåværende Region Hovedstaden, tidligere Frederiksborg amt) i Danmark. Byen ligger i Halsnæs kommune 51 kilometer nordvest for København, og har  innbyggere (2023).

I byen ligger bl.a. Ølsted kirke fra ca. 1100. Det er også en rytterskole bygget 1721–27, som nå brukes som kirkekontor. Det er jernbaneforbindelse til Hundested, Frederiksværk og Hillerød. Byen har en sentral beliggenhet og mange fasiliteter; ved kysten er bebyggelsen preget av sommerhus som brukes mest som feriested av København-folk.

Bynavnet kommer faktisk av drikken øl og sted.

## Referanser
Per Nordan

**Per Nordan** (født 27. mai 1900, død 23. april 1984) var en norsk arkitekt. Han var sønn av arkitekten Victor Nordan og sønnesønn av arkitekten Jacob Wilhelm Nordan. Han var også far til en arkitekt kalt Jacob Wilhelm Nordan (f. 1937).

Nordan ble utdannet ved Norges tekniske høgskole i 1922 og foretok studiereiser til flere europeiske land. Han arbeidet ved sin fars arkitektkontor før han i 1924 reiste til USA. Etter hjemkomsten i 1926 arbeidet han i kompaniskap med faren, som døde i 1933. Senere drev han for seg selv.

Mange av Nordans oppdrag er nybygg og utvidelser ved forskjellige sykehus over store deler av landet. Ellers tegnet han leiegårder, villaer og forskjellige næringslokaler. På Bjølsen i Oslo stod han bak en stor busshall med garasjer og bensinstasjon. Denne stod ferdig like før krigen, og ble under krigen brukt av tyskerne og utsatt for sabotasje. I dag er det idrettshall og butikker i lokalene, som er omgitt av en studentby der det tidligere var garasjer. Mot 1960-tallet tegnet Nordan tre små kirker i Land og Gjøvik.

## Verker i utvalg
* Utvidelse av St. Josephs hospital, Fredrikstad (1936)
* Utvidelser av St. Josephs hospital, Porsgrunn (1930–31 samt 1939, gjennomført 1953)
* Martina Hansens Hospital, Bærum (fullført 1936, sammen med Victor Nordan)
* Leiegård, Grønlandsleiret 47, Oslo (1936)
* Kontor- og forretningsbygg, Fridtjof Nansens plass 5 og 6, Oslo (1937; fasader tegnet av Arnstein Arneberg og Magnus Poulsson)
* Apalgården, Apalveien 60, Oslo (1939)
* Utvidelse av Stensby sykehus, Eidsvoll (1939; betjenningsboliger 1956)
* Bussgarasjen på Bjølsen, Moldegata 7 (oppr. nr. 1),  Oslo (1940; i dag idrettshall)
* Utvidelse av Rikshospitalet, Pilestredet 32 (1936–1940-tallet, sammen med Karl Grevstad)
* Utvidelse av Larvik sykehus (1939 samt ca. 1970 sammen med sønnen Jacob Wilhelm Nordan)
* Utvidelser ved fylkessykehusene i Gjøvik og Lillehammer (1949–50)
* Tomannsbolig, Strømsborgveien 53A–B
* Vølstad kirke, Nordre Land (1959)
* Nytt bygg for Porsgrunn Lutherske Sykehus (ferdigstilt 1960)
* Bråstad kirke, Gjøvik (1963)
* Landåsbygda kirke, Søndre Land (1965)


Vølstad kirke.JPG|Vølstad kirke
Landåsbygda kapell.jpg|Landåsbygda kirke
Bråstad kirke.JPG|Bråstad kirke
Grönlandsleiret 47a oslo IMG 8375.JPG|Grønlandsleiret 47, Oslo
Fr Nansens plass 12.11.11.jpg|På hver sin side av Roald Amundsens gate, bak fasader tegnet av Arneberg og Poulsson, er bygninger tegnet av Per Nordan: Fridtjof Nansens plass 5 og 6.


## Referanser


## Kilder
* Norsk kunstnerleksikon
* 
* 
* 
*
Kårsbakktunnelen

**Kårsbakktunnelen** er en veitunnel på fylkesvei 470 i Farsund i Agder. Tunnelen er 300 meter lang og går mellom Sunde og Lundevågen i Farsund. Tunnelen ble åpnet i juli 2010.

## Se også

*Veitunneler i Norge
*Undersjøiske veitunneler i Norge

## Eksterne lenker
* Kårsbakktunnelen (sør) på Google StreetView
* Kårsbakktunnelen (nord) på Google StreetView
Liste over Danmarks utenriksministre

**Liste over Danmarks utenriksministre** er en liste over utenriksministre i Danmark fra  ministeriet Moltke I overtok regjeringsmakten i mars 1848 etter at landet var blitt et konstitusjonelt monarki.

Udenrigsministeriet avløste Departementet for de Udenlandske Anliggender som var blitt opprettet 24. desember 1770.

## Noter



## Referanser
Sigbjørn Hauge

**Sigbjørn Hauge** (født 11. juni 1960) er en norsk lokalpolitiker for Senterpartiet. Han er varaordfører i Voss kommune fra 2007. Før dette hadde han vært åtte år i kommunestyret.

Hauge er ingeniør med Indre Hordaland jordskifterett som arbeidssted.

## Kilder
* TV2s velgerguide; besøkt 8. mai 2013.
* «Med godt grep om klubba», *Hordaland* 11. september 2011;  besøkt 8. mai 2013.
Hans-Christian Gabrielsen

**Hans-Christian Gabrielsen** (1967–2021) var en norsk fagforeningsleder fra Slemmestad i Asker, tidligere Røyken kommune. Fra 11. mai 2017 og til sin død den 9. mars 2021 var han leder i LO.

## Biografi
Gabrielsen tok fagbrev som prosessoperatør på Tofte Industrier, hvor han var ansatt fra 1984 til 1995. I fagforeningen på Tofte var han ungdomstillitsvalgt, ble nestleder i 1994 og overtok som leder i 1995.

Han ble ansatt i Fellesforbundet i 1996 og ble valgt til 2. nestleder på landsmøtet i forbundet i 2003.

Gabrielsen var medlem av kommunestyret i Røyken for Arbeiderpartiet fra 1995 til 2003. Han ble valgt til 2. nestleder i LO på LO-kongressen i 2013 og til LO-leder på LOs 34. ordinære kongress i mai 2017. 

Gabrielsen døde i sitt hjem på Slemmestad 9. mars 2021, antageligvis av hjertesvikt.

## Referanser


## Eksterne lenker
* 
* lo.no Hans-Christian Gabrielsen
Edvard Johannes Stangeland

Edvard Johannes Stangeland (født 1947) er en norsk lokalpolitiker for Fremskrittspartiet. Han er varaordfører i Austevoll kommune fra 2003. 

Før kommunestyre- og fylkestingsvalget i 2023 sto han på sjetteplass på Fremskrittspartiets liste i Austevoll. 

Stangeland var tidligere medlem av Senterpartiet, men meldte seg ut i 2019.

## Referanser


## Eksterne lenker
* Informasjon på Austevoll kommunes nettsted; besøkt 8. mai 2013.
Henry Bucher

**Henry Bertram Bucher** (født 9. februar 1864 i Christiania, død 29. oktober 1944 i Oslo) var en norsk arkitekt.

Etter undervisning hos Ludvig Haslund og August Tidemand studerte Bucher ved Kunst- og håndverksskolen i Kristiania og deretter ved Berlins kongelige tekniske høyskole.

Han etablerte praksis i Kristiania i 1887 og har tegnet en rekke bygårder der, ikke minst på vestkanten, samt villaer i det som den gang var Aker. Han hadde også oppdrag i Stavanger, Bergen, Fredrikstad og Voss, og har dessuten etterlatt seg en rekke kirker. Byggene har gjerne et monumentalt preg og henter inspirasjon fra forskjellige stilarter (historisme). Som mange arkitekter tegnet han også sin egen bolig, Villa Primavera på Bestum i Oslo.

## Verker i utvalg
* Huitfeldts gate 14-16B, Oslo (1887)
* Riddervolds gate 2, Oslo (1889–90)
* Huitfeldts gate 33, Oslo (1890)
* Permanenten, Bergen (1891)
* Hammerfest kirke (1891, brent 1944)
* Sjåstad kirke, Lier (1896)
* Turnhallen, St. Olavs gate 25, Oslo (1897–1901; ødelagt av brann innvendig 1988, men fasaden er bevart)
* Victoria Hotel, Stavanger (1900)
* Pleymgården, Akersgata 11, Oslo (1906)
* Riksarkivets magasintilbygg (nå del av Nasjonalmuseet), Bankplassen 3, Oslo (1911)
* Fredrikstad tollbod (1914–15)
* Liabygda kirke, Stranda (1917)
* Voss landsgymnas (1920)
* Aas kirke, Vestre Toten (1921)
* Oslo jernbanetollsted, Schweigaards gate 15, Oslo (1919–23, sammen med August Nielsen og Harald Sund)
* Raufoss kirke, Vestre Toten (innviet 1939)
* Kapp kirke, Østre Toten (innviet 1939)


Riddervoldsgate 2.jpg|Riddervolds gate 2, Oslo
Huitfeldts gate 14-16.jpg|Huitfeldts gate 14-16, Oslo
Akersgata 11.jpg|Pleymgården, Akersgata 11, Oslo
Turnhallen-St-Olavsgate25-Oslo.JPG|Turnhallen, St. Olavs gate 25, Oslo
Liabygdakyrkje-HH.jpg|Liabygda kirke
Ås church V Toten.jpg|Aas kirke, Vestre Toten
Schweigaards gate 15 - Oslo.jpg|Tollboden i Schweigaards gate 15, Oslo
Vestre Toten Raufoss kirke rk 85275 IMG 9320.JPG|Raufoss kirke
Kapp kirke.jpg|Kapp kirke, Østre Toten


## Ordener og utmerkelser
Henry Bucher ble slått til ridder av 1. klasse av den svenske Kungliga Wasaorden.

## Referanser


## Litteratur
* 
* 

## Eksterne lenker
* Artemisia.no
* Norsk kunstnerleksikon
Angunn Handegard Trå

**Angunn Handegard Trå** (født 1972) er en norsk lokalpolitiker for Senterpartiet. Hun var varaordfører i Jondal kommune fra 2011 til 2015. 

Trå har vært kirkeverge i kommunen i sju år, og jobber nå som sekretær i Odda kirkelige fellesråd. 

Hun spiller altsaksofon i Hardanger Big Band. Hun er messekoordinator for Handverksmessa i Jondal som går av stabelen i slutten av juni annenhvert år (partallsår).

## Kilder
* TV2s velgerguide; besøkt 8. mai 2013.
* Hardanger Big Bands nettsted; besøkt 8. mai 2013.
Sigmund Simmenes

**Sigmund Simmenes** (født 4. november 1945) er en norsk lokalpolitiker for Senterpartiet. Han er varaordfører i Vaksdal kommune fra 2011.
Olav Turvoll

**Olav Turvoll** (født 24. september 1955) er en norsk lokalpolitiker for Senterpartiet. Han er ordfører i Vik kommune, fra 2015. Før dette hadde han tre perioder bak seg i kommunestyret. Turvoll er agronom og bonde.

## Referanser
Arnstein Menes

**Arnstein Menes** (født 1976) er en norsk lokalpolitiker for Senterpartiet. Han var varaordfører i Balestrand kommune fra 2011 til 2015 og ordfører i Sogndal 2019-2023. Han sitter også i fylkestinget i Sogn og Fjordane. En periode var han leder for hovedutvalget for samferdsel.

Menes arbeider fra 2009 som opptaksleder ved Høgskulen i Sogn og Fjordane. Han er utdanna adjunkt fra samme sted.

## Referanser


## Kilder

* «Senterpartiet i Balestrand», *Sogn Avis* 25. august 2011; besøkt 8. mai 2013.
Ole Simen Nesdal

**Ole Simen Nesdal** (født 3. oktober 1970 i Systrand) er en norsk lokalpolitiker for Senterpartiet. Han er varaordfører i Leikanger kommune fra 2011. Det er hans første periode som fast medlem i kommunestyret.

Nesdal er utdanna jordskiftekandidat. Fra 2006 arbeider han i Statens vegvesen.

## Kilder

* «Senterpartiet i Leikanger», *Sogn Avis* 31. august 2011; besøkt 8. mai 2013. 
* TV2s velgerguide; besøkt 8. mai 2013.
Laura Kvamme

**Laura Kvamme** (født 18. mars 1961) er en norsk lokalpolitiker for Senterpartiet. Hun er varaordfører i Sogndal kommune fra 2011. 

Kvamme er økonom av utdanning. Hun driver eget regnskapsfirma.

Kvamme er per 2012 visepreses (nestleder) i Det Kongelige Selskap for Norges Vel.

## Kilder

* TV2s velgerguide; besøkt 8. mai 2013.
* Norges Vels nettsted, oppdatering 18. juni 2012; besøkt 8. mai 2013.
Kjell Kristian Carlsen

**Kjell Kristian Carlsen** (født 19. november 1963) er en norsk lokalpolitiker for Senterpartiet. Han er varaordfører i Askvoll kommune fra 2011. 

Carlsen er slakter av yrke.

## Referanser
Gunn Sande

**Gunn Karin Sande** (født 28. september 1960) er en norsk lokalpolitiker for Senterpartiet. Hun er varaordfører i Selje kommune fra 2011. 

Sunde er energimontør og bonde.

## Kilder
* TV2s velgerguide; besøkt 8. mai 2013.

## Eksterne lenker
*
Peggy Hessen Følsvik

**Peggy Hessen Følsvik** (født 1960) er en norsk fagforeningsleder som fra mars 2021 til mai 2025 var leder av LO, først konstituert etter Hans-Christian Gabrielsens død, siden valgt som sittende leder frem til 2025.

## Biografi
Følsvik er født 12. november 1960, og vokste opp på et småbruk på Vigra ved Ålesund. Hun viste liten interesse for arbeid på gården og fikk sommerjobb på Ålesund lufthavn, Vigra, og meldte seg samtidig inn i fagforeningen Handel og Kontor. Hun flyttet så til Volda og begynte på engelsklinja ved Volda videregående skole og fikk deltidjobb ved flyplassen på Hovden. Hun fikk deretter jobb som kabinpersonale i Widerøes Flyveselskap, før hun flyttet med sin kommende ektemann til Nederland.

De flyttet så hjem til Norge og Bærum. Følsvik fikk jobb i Braathens SAFE hvor hun ble valgt til heltidstillitsvalgt i 1998. I 2001 ble hun sentral i kampen for ansattes rettigheter da Braathens SAFE ble kjøp opp av SAS.  Saken førte til flere års arbeid i rettssystemet med tap både i tingretten og lagmannsretten før LO løftet saken til Høyesterett. Den 31. januar 2006 vant LO frem etter en enstemmig dom.

Følsvik var under tiden valgt til nestleder i Handel og Kontor i Norge i 2004 og var 1. sekretær i LO fra 2013 til 2017. I perioden 2017 til 2021 var Følsvik første nestleder i LO. I 2017 ble hun valgt som nestleder i LO med Hans-Christian Gabrielsen som leder. Etter Gabrielsens død i 2021 ble hun først konstituert som leder og deretter valgt som leder frem til 2025. Hun meldte i 2025 at hun ikke ville stille til gjenvalg for en ny periode i 2025.

Hun er gift med Håvard Garseth, CEO i Aker Energy. De er bosatt i Bærum og har to voksne døtre.

## Referanser


## Eksterne lenker
* 
*
Musikkåret 1713

**Musikkåret 1713** er en oversikt over utgivelser, hendelser, fødte og avdøde personer med tilknytning til musikk i 1713.

## Hendelser
*Grunnleggelsen av *Académie Royale de Danse* av kong Ludvig XIV av Frankrike.
*Daniel Purcell blir organist ved St Andrews kirke, Holborn, London.
*Francesco Bartolomeo Conti blir hoffkomponist for Habsburgerne i Wien.
*Giuseppe Tartini fortalte at han dette året drømte at djevelen spilte på fiolinen hans, og at «Djevletrillesonaten» (*Fiolinsonate i g-moll*, B.g1) var et forsøk på å gjenskape det han hadde hørt i drømmen.
*Antonio Stradivari lager Gibson Stradivarius.

## Klassiske musikk
*Johann Heinrich Buttstedt – *Musicalische Clavier-Kunst und Vorraths-Kammer*
*Louis-Nicolas Clérambault – *Leandre et Hero* (kantate)
*François Couperin – *Pièces de clavecin*, bok 1
*Georg Friedrich Händel – *[[Utrecht Te Deum and Jubilate]]*, *[[Ode for the Birthday of Queen Anne]]*

## Opera
*Francesco Feo – *L'amor tirannico, ossia Zenobia*
*Nicola Porpora – *Basilio re d'oriente*
*Antonio Vivaldi – *[[Orlando furioso (Vivaldi, 1714)|Orlando Furioso]]*

## Fødsler
*7. januar – Giovanni Battista Locatelli, italiensk operaregissører (død 1785)
*13. februar – Domènech Terradellas, spansk komponist (død 1751)
*Mars – Giammaria Ortes, komponist og universalgeni fra Venezia (død 1790)
*12. mars (dåp) – Johann Adolph Hass, tysk klavikord- og cembalomaker (død 1771)
*7. april – Nicola Sala, italiensk komponist og musikkteoretiker (død 1801)
*3. april – Pierre Jélyotte, fransk operasanger (tenor) (død 1797)
*3. oktober – Antoine Dauvergne, fransk fiolinist og komponist (død 1797)
*12. oktober (dåp) – Johann Ludwig Krebs, tysk komponist (død 1780)
*24. oktober – Marie Fel, fransk operasanger (død 1794)
*10. desember – Johann Nicolaus Mempel, tysk musiker (død 1747)
*Johan Henrik Freithoff, norskdansk fiolinist og komponist (død 1767)
*ca. 1713 – Johannes Erasmus Iversen, dansk komponist (død 1755)
*ca. 1713 – Robert Bremner, skotsk musikkutgiver (død 1789)

## Dødsfall
*8. januar – Arcangelo Corelli, italiensk komponist og fiolinist (født 1653)
*26. mars – Paul I. Esterházy de Galantha, fyrste og komponist (født 1635)
*20. mars – Govert Bidloo, nederlandsk operalibrettist (født 1649)
*14. april - Marcus Fronius, tysk teolog, poet og musiker (født 1659)
*28. oktober – Paolo Lorenzani, italiensk komponist (født 1640)
*31. oktober - Ferdinando de' Medici, mesen for musikk (født 1663)
*Ludovico Roncalli, italiensk gitarkomponist (født 1654)
*ca. 1713 – Stanisław Sylwester Szarzyński, polsk komponist (født ca. 1670)
Richmal Crompton

**Richmal Crompton Lamburn** (født 15. november 1890 i Bury, død 11. januar 1969 i Chislehurst) var en britisk forfatter, best kjent for sine 38 barnebøker om William, utgitt fra og med *Just William* og *More William*, begge i 1922. 

## Liv
Hun var datter av en prest og skolestyrer, og tok selv utdannelse som lærer ved Royal Holloway College i 1914. Hun underviste i klassiske fag inntil hun i 1923 fikk polio og måtte gi opp undervisningen. Hun var ugift, og aktiv i Suffragettbevegelsen. 

## Bøker
Selv om hun også skrev noen pikebøker og mer enn 40 bøker for voksne, er det fortellingene om *William Brown* som er hennes mest populære verk. William er 11 år gammel, gutteaktig skjødesløs og full av energi og virketrang. De 38 bøkene er stort sett novellesamlinger, og sjangeren er som regel situasjonskomedien. Den første fortellingen om William ble skrevet for et ukeblad for voksne, *Home Magazine*, i 1919, og fram til ca 1940 ble de fleste novellene skrevet for lignende voksenpublikum, og med en tvetydig målgruppe av barn og voksne. Familiebladet *Happy Mag* trykket fortellingene fra 1922 til 1940, og etter at dette bladet opphørte ble fortellingene skrevet for en mer entydig barnemålgruppe. Bøkene kom tettest inntil 1940, og sjeldnere fram til den siste utkom posthumt i 1970.

Serien om William er svært populær i England, er fremdeles i handelen, og det utgis også bearbeidede versjoner for yngre barn. Serien har vært filmet flere ganger: i 1940, 1947, 1948 og 1951; og det er laget tv-serier i 1956, 1962–63, 1977–78 og 1994. Den nyeste tv-serien kom i 2010.

På norsk finnes romanen *Euphemia Tracys oplevelser* (1933), den første William-boka *Bare William* (1947), og en serie med 11 William-bøker utgitt av Gyldendal fra 1976 til 1979, oversatt av Olaf Coucheron.

## Referanser


## Eksterne lenker
*
George Shaw

**George Shaw** (født 10. desember 1751 i Bierton, Buckinghamshire, død 22. juli 1813 i London) var en britisk zoolog. 

Han var den første forsker som arbeidet seriøst med den australske fauna. 

## Skrifter
* *Zoology of New Holland and the isles adjacent* (1794)
* *Museum Leverianum* (1792-96)
* *General Zoology, or Systematic Natural History* (1809–1826) 
* *The Naturalist's Miscellany: Or, Coloured Figures Of Natural Objects; Drawn and Described Immediately From Nature* (1789–1813)

## Referanser


## Eksterne lenker
*  
* Liste av online disponible publikasjoner i Biodiversity Heritage Library. Besøkt 18. mai 2013.
Moriz von Kuffner

**Moriz von Kuffner** (født 30. januar 1854 i Ottakring, død 5. mars 1939) var østerriksk industrimann, kunstsamler, alpinklatrer og filantrop. Fra 1880-årene til tidlig 1910-tallet hadde han stor fortjeneste innen bryggeribransjen, og han ble en betydelig sponsor for Wiens sosiale og kulturelle liv og en mentor innen astronomi. Moriz von Kuffner ble tvunget til å selle sine østerrikske eiendeler og til å forlate Wien i 1938.

I 2006 ble hovedbelteasteroiden 12568 Kuffner oppkalt etter ham.

## Referanser


## Litteratur
* Darthé, M. *Ottakringer - Eine Unternehmensgeschichte unter besonderer Berücksichtigung der Eigentümerverhältnisse*. LIT Verlag, Wien 2007. ISBN 978-3-8258-0499-2
* Fischer, Katja. *Jüdische Kunstsammlungen in Wien vor 1938 am Beispiel der Familie Kuffner*. Universität Wien. M.Sc. Thesis, August 2008 Online PDF (tysk) Accessed 2009-05-31
Psilorítis

**Psilorítis** (gresk Ψηλορείτης) eller **Ídi** (gresk Ίδη), også kalt **Ida**, *Idha*, *Idhi*, *Idi* eller *Iti*, er med  2&nbsp;456 meter det høyeste fjellet på Kreta i Hellas. I tillegg er fjellet det høyeste i Hellas ut fra primærfaktor. Fjelltoppen ligger i fjellområdet *Ida* eller *Idi*, i prefekturet Réthymno. Det ligger bare 35 kilometer fra Knossos og var i oldtiden brukt for å vinne ut gull, kobber og jern. Både Afrodite og Zevs ble dyrket her. Ifølge en legende fikk Zevs mat og husly her da han fremdeles var et spedbarn.

Ida er fire meter høyere enn Pákhnes, som er et fjell i Levká Óri («De hvite fjellene»).

## Referanser
Musikkåret 1613

**Musikkåret 1613** er en oversikt over utgivelser, hendelser, fødte og avdøde personer med tilknytning til musikk i 1613.

## Hendelser
*15. februar – *[[The Memorable Masque of the Middle Temple and Lincoln's Inn]]*, skrevet av George Chapman og designet av Inigo Jones, blir oppført i Palace of Whitehall. Maskespillet har musikk av Robert Johnson.
*20. februar – Francis Beaumonts *[[The Masque of the Inner Temple and Gray's Inn]]* blir oppført i Palace of Whitehall. Verket har musikk av Giovanni Coperario.
*Monteverdi blir *[[Kapellmester|maestro di cappella]]* ved Markuskirken, Venezia.

## Klassisk musikk
*John Bull – *God the father, God the son* (oppført i bryllupet til prinsesse Elizabeth og Fredrik V av Pfalz).
*John Cooper – *Songs of Mourning: Bewailing the Untimely Death of Prince Henry*
*Nicholas Lanier – *Maske... at the Marriage of... The Earl of Somerset*
*Luzzasco Luzzaschi – *Seconda scelta delli madrigale a5*, utgitt posthumt
*Salamone Rossi – a collection of *[[Sinfonia|sinfonie]]* og *gagliarde*
*John Ward – *The First Set of English Madrigals To 3. 4. 5. and 6. parts apt both for Viols and Voyces*

## Opera
*Giordano Giacobbi – *Proserpina rapita*

## Fødsler

## Dødsfall
*10. juli – Giulio Cesare Martinengo, italiensk komponist og lærer (født ca. 1564)
*25. juli – Pomponio Nenna, italiensk komponist av madrigaler (født 1556)
*18. august – Giovanni Artusi, italiensk musikkteoretiker og komponist (født ca. 1540)
*8. september – Carlo Gesualdo, napolitansk fyrste, luttspiller og komponist (født 1566)

## Referanser
Terje Olav Olsson

**Terje Olav Olsson** (født 31. januar 1958) er en norsk fagforeningsleder. Han ble valgt til LO-sekretær på LO-kongressen i 2013.

Han startet arbeidslivet som lærling ved Hafslund i Oslo i 1977. Han ble klubbleder i bedriften i 1981.
I 1989 ble han leder i avdeling 58 av NEKF. Han ble tillitsvalgt på heltid fra 1990.
I 2001 ble han valgt til hovedkasserer i EL & IT Forbundet. 

## Kilder
*  www.frifagbevegelse.no: Terje O. Olsson først fra EL & IT i LOs ledelse
Trude Tinnlund

**Trude Tinnlund** (født 1. desember 1967) er en norsk fagforeningsleder. Hun ble valgt til LO-sekretær på LO-kongressen i 2013.
Hun har arbeidet fra 1989 til 1999 ved produksjonen i Peterson Emballasje. I 1999 ble hun heltidstillitsvalgt i bedriften. Fra 2002 frem til 2007 var hun klubbleder i bedriften, hun var samtidig de ansatte sin representant i konsernstyret. Siden 2008 har hun vært leder og tillitsvalgt på heltid i Fellesforbundet avdeling 851 Østfold.
 
## Eksterne lenker
*  Om Trude Tinnlund på LOs nettsider
The State (avis)

***The State*** er en avis som kommer ut i Columbia i Sør-Carolina. Den eies av The McClatchy Company og distribueres i nesten hele delstaten. Med et daglig opplag på 106&nbsp;053 og et søndagsopplag på 139&nbsp;022 så er det Sør-Carolinas største avis.

Avisen ble grunnlagt 18. februar 1891. *The State* gis ut i fullformat''.

## Referanser


## Eksterne lenker
* Nettside
The State

**The State** kan være:

**[[The State (avis)]]*, avis som kommer ut i Columbia, Sør-Carolina.
**[[The State (album)]]*, musikkalbum utgitt av gruppen Nickelback.
Enrico Battaglin

**Enrico Battaglin** (født 17. november 1989 i Marostica) er en italiensk profesjonell landeveissyklist. Hans største meritt er tre etappeseire i Giro d'Italia. 

Battaglin er *ikke* i slekt med den tidligere storsyklisten Giovanni Battaglin, som vant Giro d'Italia og Vuelta a España sammenlagt. 

## Meritter

;2009
:Giro Valli Aretine
;2010
:Sammenlagt, Giro delle Regioni
::1. etappe
:GP San Giuseppe
:Grand Prix Capodarco
;2011
:Trofeo Zsšdi
:GP San Giuseppe
:Coppa Sabatini
:GP Ezio del Rosso
;2013
:4. etappe, Giro d'Italia
;2014
:14. etappe, Giro d'Italia 
;2018
:5. etappe, Giro d'Italia

## Referanser


## Eksterne lenker
*
Najran (provins)

__NOTOC__

**Najran** (arabisk: نجران; *Naǧrān*) er en provins sør i Saudi-Arabia som grenser til Jemen i sør, provinsen Ar Riyad i nord, Ash Shariqiyah i øst og 'Asir i vest. Den dekker et område på 119&nbsp;000 km² og hadde et innbyggertall på 419&nbsp;457 ved folketellingen i 2004. De fleste av innbyggerne er ismailitter. Najran er også navnet på administrasjonssenteret i provinsen. Mishaal bin Abdullah har siden 2009 vært guvernør i Najran. 

Najran er befolket av den mektige stammen Yam, som har bodd i regionen i hundrevis av år. I tillegg til beite dyrkes det hvete, hirse og frukt i oasene. 

## Guvernementer
Provinsen Najran er delt inn i åtte guvernementer (*[[muhafazah]]*). Folketallet ved folketellingen 28. april 2010 er oppgitt i parentes.

* Al Khirkhir (4&nbsp;015)
* Badr Al Janub (11&nbsp;117)
* Hubuna (20&nbsp;400)
* Khubash (22&nbsp;133)
* Najran (329&nbsp;112)
* Sharurah (85&nbsp;977)
* Thar (16&nbsp;047)
* Yadamah (16&nbsp;851)

## Se også
* Stor-Oman

## Referanser


## Eksterne lenker
* 
* Travel through the province of Najran, Splendid Arabia: A travel site with photos and routes (på engelsk)
Astrid Kirchherr

**Astrid Kirchherr** (født 20. mai 1938 i Hamburg i Tyskland, død 12. mai 2020 i Hamburg) var en tysk fotograf og kunstner.

Kirchherr studerte foto ved Meisterschule für Textil, Grafik und Werbung.

Hun er kjent for sin tilknytning til The Beatles, for sitt vennskap med Klaus Voormann og Jürgen Vollmer og for sine bilder av The Beatles i Hamburg-tiden. Kirchherrs foto av bandet medvirket til å danne bandets visuelle stil.

Astrid Kirchherr møtte kunstneren Stu Sutcliffe i Kaiserkeller bar i Hamburg i 1960, hvor han spilte bass med The Beatles. De innledet senere et forhold og holdt sammen inntil hans død i 1962. Historien om Kirchherr og Sutcliff er fortalte i tegneserieform i *Baby's in Black* av Arne Bellstorf.

I 1968 tok Kirchherr bilder av George Harrison for hans soloprosjekt *[[Wonderwall Music]]*. Hennes arbeider har vært utstilt både i Hamburg, Bremen, London, Liverpool, New York, Washington, D.C., Tokyo og Wien og i forbindelse med Rock and Roll Hall of Fame. Hun utgav tre fotobøker.

Bill Harry i *Mersey Beat* påsto at John Lennons låt «Baby's in Black» skildret den sørgende Astrid Kirchherr. «Baby's in Black» handler om Kirchherr.

Hun var gift og skilt to ganger. Hennes første ektemann var Gibson Kemp, trommeslageren som erstattet Ringo Starr i Rory Storm and the Hurricanes. Kirchherr vokste opp i en middelklassefamilie i den velstående forstaden Altona. Bestefaren var fabrikkeier, og faren hadde en ledende stilling i Ford Motor Company i Vest-Tyskland. På det private kunstakademiet Meister Schule ble hun kjent med Klaus Voormann. På kunstakademiet gikk hun først på linjen for modellsøm, men ble overtalt til å skifte til fotolinjen. Klaus Voorman besøkte klubben Kaiserkeller på Reperbahn sommeren 1960 og ble der betatt av musikken av det ukjente bandet The Beatles. Voorman ble kjent med Stu Sutcliff og fikk med seg Kirchherr til klubben. Dagen etter Kirchherrs første besøk i klubben tok hun de første fotografiene av Beatles i byparken Der Dom der et tivoli var rigget opp. Kirchherr klippet håret på Sutcliff og de andre i Beatles slik at frisyren ble forandret fra den tykke stilen fra 1950-tallet til en pannelugg. Hun sydde klær til Sutcliff, blant annet en ettersittende dress i skinn. Sutcliff flyttet en periode inn i Kirchherr-familiens hus. Sutcliff sluttet i bandet for å være i Tyskland hos Kirchherr. I tiden på Reperbahn bodde Beatles til dels under kummerlige forhold og reiste blant annet hjem til Kirchherr for å få vasket seg skikkelig. Ifølge George Harrison var det Kirchherr som skapte Beatles' visuelle stil. Beatles-frisyren var Kirchherrs egen, og hun begynte å ta bilder av dem i dress. Omslagetsfotoet til *[[With The Beatles]]* var inspirert av Kirchherrs fotografier fra Hamburg-tiden.

## Referanser


## Eksterne lenker
* 
* 
*
10. etappe av Giro d’Italia 2013

**10. etappe av [[Giro d'Italia 2013]]** ble kjørt den 14. mai 2013, og var den første etappen som er kategorisert som fjelletappe. Etappen ble kjørt i fra Cordenons til Altopiano del Montasio, over en distanse på 167 km. 

Etappen ble vunnet av colombianeren Rigoberto Urán etter at han rykket fra de andre favorittene 8 km før mål, og holdt helt inn til en soloseier. Det medførte også at han tok over tredjeplassen i sammendraget, drøye 2 minutter bak Vincenzo Nibali, som forsvarte sin ledelse på etappen. Rafał Majka tok over ledelsen i ungdomskonkurransen, mens Team Sky tok over ledelsen i lagkonkurransen. Lederne av poengtrøya og klatretrøya forsvarte sine ledelser. 

## Manglende ryttere
* **89**  Carlos Quintero (COL) Brøt
* **119**  Ángel Vicioso (KAT) Startet ikke
* **191**  John Degenkolb (ARG) Startet ikke
* **229**  Fabio Taborre (VIN) Brøt

## Referanser


## Eksterne lenker
*  Resultater på gazzetta.it
*  Resultater på gazzetta.it
11. etappe av Giro d’Italia 2013

**11. etappe av [[Giro d'Italia 2013]]** ble kjørt den 15. mai 2013, og var en kupert etappe. Etappen ble kjørt i fra Tarvisio til Vajont, over en distanse på 182 km. 

Etappen ble vunnet av Ramūnas Navardauskas som kunne passere mållinjen alene, med over et minutt til Daniel Oss på andreplass. På etappen kom et stort brudd seg av gårde, og ingen av lagene i hovedfeltet viste noen interesse for å ta det igjen. Dermed holdt bruddet inn i Navardauskas rykket på rett sted og kom seg unna de andre i bruddet, og vant til slutt etappen. Det ble ingen endringer i sammenlagtkonkurransene, og ingen av sammenlagtfavorittene tapte tid. 

## Manglende ryttere
* **19**  Sylvain Georges (ALM) Startet ikke

## Referanser


## Eksterne lenker
*  Resultater på gazzetta.it
*  Resultater på gazzetta.it
Saudi-Arabias klima

**Klimaet i [[Saudi-Arabia]]** preges av høye temperaturer om dagen og lave om natten. Størstedelen av landet har ørkenklima, med unntak av de fuktige og tempererte områdene i sørvest. 

## Referanser
12. etappe av Giro d’Italia 2013

**12. etappe av [[Giro d'Italia 2013]]** ble kjørt den 16. mai 2013, og var en flat etappe. Etappen ble kjøres i fra Longarone til Treviso, over en distanse på 134 km. 

Etappen ble vunnet av Mark Cavendish, som tok sin 100. profesjonelle seier i karrièren. Han vant massespurten foran Nacer Bouhanni og Luka Mezgec. Samtidig tok han over ledelsen i poengkonkurransen. Ledelsene i de andre konkurransene ble forsvart av de ledende rytterne. Av sammenlagtfavorittene tapte Bradley Wiggins mye tid til de andre, grunnet sykdom som hadde forverret seg fra de siste etappene. 

## Manglende ryttere
* **87**  Dalivier Ospina (COL) Brøt
* **204**  Matti Breschel (TST) Startet ikke

## Referanser


## Eksterne lenker
*  Resultater på gazzetta.it
*  Resultater på gazzetta.it
Maurits Lammertink

**Maurits Lammertink** (født 31. august 1990) er en nederlandsk landeveissyklist.

## Meritter

;2011
:4. etappe, Czech Cycling Tour
;2012
:Sammenlagt og etappeseier, Carpathia Couriers Path
:Hel van Voerendaal
;2014
:Circuit de Wallonie

## Referanser


## Eksterne lenker
*
Humboldtblekksprut

**Humboldtblekksprut** (*Dosidicus gigas*) er en storvokst art av tiarmet blekksprut som lever i Perustrømmen (Humboldtstrømmen) øst i Stillehavet. Den finnes oftest på 200–700 meters dyp, fra Ildlandet til California.

Det drives kommersielt fiske av humboldtblekksprut, spesielt i Mexico og Peru.

## Eksterne lenker
*
Franco Chioccioli

**Franco Chiocciolli** (født 25. august 1959 i Castelfranco di Sopra) er en tidligere italiensk profesjonell landeveissyklist. I løpet av hans karriere vant han flere store ritt, der det største høydepunktet var sammenlagtseieren i Giro d'Italia i 1991. Han har i tillegg 9 etappeseire fra Grand Tours. 

## Meritter

;1977
:Sammenlagt, Giro della Lunigiana
;1983
:1. etappe, Giro del Trentino 
: Ungdomstrøya, Giro d'Italia
;1984
:Coppa Agostoni 
:Sammenlagt og 2. etappe, Giro del Trentino
;1985
:Giro del Friuli 
:14. etappe, Giro d'Italia
;1986
:6. etappe, Sveits rundt
:8. etappe, Giro d'Italia
;1987
:4. etappe, Giro di Puglia
:Trofeo dello Scalatore 2
;1988
:4. etappe, Giro di Puglia
:6. etappe, Giro d'Italia
;1989
:Sesto Fiorentino
;1990
:Memorial Nencini 
:4. etappe, Giro del Trentino
;1991
: Sammenlagt, Giro d'Italia
::3 etappeseire
:Grazer Altstadt Kriterium
:Coppa Sabatini
;1992
:Sammenlagt og etappeseier, Euskal Bizikleta
:1. etappe, Giro del Trentino
:3.-plass sammenlagt og 19. etappe, Giro d'Italia
:15. etappe, Tour de France
:Criterium d'Abruzzo
;1993
:5. etappe, Euskal Bizikleta

## Eksterne lenker
Giro d’Italia 1909

**Giro d'Italia 1910** var den første utgaven av Giro d'Italia, det som nå er en av verdens største og mest kjente sykkelritt, og er en av de tre Grand Tours. 

## Rittsfakta

I 1909 gikk Giro d'Italia over 8 etapper med en til tre hviledager mellom hver etappe. Rittet startet og sluttet i Milano, og strakte seg over 2 448 km. Ruten var forholdsvis flat, men tre av etappene gikk over fjell, som var med på å avgjøre utfallet av sammenlagtkonkurransen. Det ble brukt et poengsystem for å kåre vinneren (lignende Tour de France på den tiden), der rytternes plasseringer på hver etappe ble summert. Rytteren med laves poengsum vant rittet. Det var 116 ryttere (italienere, franskmenn, tyskere, en argentiner og en belgier) på startlisten, og 49 ryttere (kun italienere) fullførte rittet. 

Rittet ble til slutt vunnet av Luigi Ganna, som også vant tre etappeseire. Han vant med en margin på 2 poeng til rytteren som skulle vinne de to neste utgavene, Carlo Galetti. 

## Opprinnelse

Rittet begynte som en årsak til at avisen, *La Gazzetta*, ønsket å selge flere avisen å utkonkurrere sine konkurrenter som vurderte å markedsføre seg ved sykkelritt. Giro d'Italia var en videreutvikling av Giro di Lombardia og Milan–Sanremo, som var (òg er) krevende endagsritt som den samme avisen dannet. Ideen til å lage et så stort ritt kom i fra suksessen til den franske avisen ''L'Auto'', som hadde hatt stor suksess med Tour de France. 

## Etapper

## Resultater

## I etterkant
Giroen ble regnet som en stor suksess, og arrangøren bestemte seg tidlig for å lage en ny utgave i 1910. Startene og målgangene ble da sett av store publikummengder.

## Eksterne lenker
* Giro d'Italia to begin in Ireland in 2014 på independent.co.uk. 
* Giro d'Italia Historie  på cyclingarchves.com.
* Giro d'Italia 1909  på cyclingarchves.com.
* Giro d'Italia tidsskrift på http://hemeroteca.mundodeportivo.com/ (spansk)
Vitenskapsåret 1790

**Vitenskapsåret 1790** er en oversikt over hendelser, prisvinnere, fødte og avdøde personer med tilknytning til vitenskap i 1790.

## Hendelser
* Den engelske ornitologen John Latham publiserer sin *Index Ornithologicus*.

## Prisvinnere
* Copleymedaljen: Ikke utdelt.

## Fødsler
* 20. januar - John Blackwall, britisk naturforsker og entomolog (død 1881)
* 23. januar - Johann Jakob Heckel, østerriksk taksidermist, zoolog og iktyolog (død 1857)
* 3. februar - William Elford Leach, britisk zoolog og marinbiolog (død 1836) 
* 3. februar - Gideon Mantell, britisk geolog og paleontolog (død 1852)
* 12. mars - John Frederic Daniell, britisk kjemiker og fysiker (død 1845)
* 23. mai - Jules Dumont d'Urville, fransk sjøoffiser og oppdagelsesreisende (død 1842)
* 1. juli - George Everest, walisisk landmåler og geograf (død 1866)
* 25. oktober - Robert Stirling, skotsk prest og oppfinner (død 1878)
* 8. desember – Friederike Lienig, latvisk (balttysk) entomolog (død 1855) 
* 19. desember - William Edward Parry, britisk admiral og polarforsker (død 1855)

## Dødsfall
* 5. februar - William Cullen, skotsk lege og kjemiker (født 1710)
* 17. april - Benjamin Franklin, amerikansk vitenskapsmann og oppfinner, underskriver av Declaration of Independence  (født 1706)
* Johann Bernoulli II, sveitsisk matematiker (født 1710)


Fil:Johann_Jakob_Heckel.jpg|Johann Jakob Heckel(1790-1857)


## Referanser
Parlamentsbygninga i Singapore

**Parlamentsbygninga i Singapore** er ei offentlig bygning i Singapore som huset Singapores parlament. Det ligger langs Singaporeelva i Downtown Core, rett over gata for Høyesterettsbygninga, og med Raffles Place på motsatt side av elva. parlamentsbygninga sto ferdig i juli 1999, og den ble utforma for å representere nåtidas arkitektoniske uttrykk for suverenitet og autoritet.

## Litteratur
** Tan, Sumiko (2000) *The Singapore Parliament: The House We Built*. Times Media, Singapore. ISBN 981-232-144-6

## Eksterne lenker
* 
* Singapores parlament om bygningas arkitektur
Downtown Core

**Downtown Core** er et byplanleggingsområde i regionen Central sør i Singapore. Området omgir Singaporeelvas munning og den sørøstlige delen av elvas nedbørsfelt. Downtown Core er et av de tettest bebygde områdene i landet, og preges av de mange skyskraperne. Det utgjør Singapores økonomiske sentrum, og omfatter steder som Marina Bay og Raffles Place. I Downtown Core ligger også Parlamentsbygninga, Høyesterettsbygninga og Rådhuset. Downtown Core hadde 3&nbsp;722 innbyggere i 2010.

## Referanser


## Eksterne lenker
* Planleggingsrapporten for Downtown Core fra 1995
Rådhuset i Singapore

**Rådhuset i Singapore** (kinesisk: 政府大厦; engelsk: *City Hall*; malayisk: *Dewan Bandaraya*; tamilsk: நகர மண்டபம) er ei bygning i Downtown Core i Singapore. Den sto ferdig i 1929, og var hovedkontor for ei rekke offentlige myndigheter, før den ble overtatt av Høyesterett i 1987. I 1992 fikk bygninga status som nasjonalmonument. I 2015 vil den sammen med den tidligere høyesterettsbygninga gjøres om til Singapores nye nasjonalgalleri.

## Eksterne lenker
* 
* Rådhuset i Singapore hos YourSingapore
Raffles Place

**Raffles Place** (kinesisk: 莱佛士坊; pinyin: *Láifó Shìfāng*; malayisk: *Pesara Raffles*; tamilsk: ராஃபிள்ஸ் பிளேஸ்) er et strøk i sentrum av Singapore. Det tilhører området Downtown Core, og ligger langs den sørlige bredden til Singaporeelva og vest for Marina Bay. Raffles Place er landets viktigste forretningsstrøk, og preges av de mange skyskraperne. Raffles Place var sentrum for byplanen til Singapores grunnlegger, Stamford Raffles, og er oppkalt etter ham.

## Eksterne lenker
*
Sofie Aubert Lindbæk

**Sofie Aubert Lindbæk** (født 19. mai 1875 i Kristiania, død 29. oktober 1953) var en norsk forfatter og lærer, også virksom som filmsensor. Hun var datter til juristen og politikeren professor Ludvig Mariboe Benjamin Aubert (1838–1896) og forfatteren Elise Aubert, født Aars (1837–1909). Hun var mor til journalist og krigskorrespondent Lise Lindbæk (1905–1961) og til banksjef, cand. jur. Jannik Lindbæk (1906–1966), som var far til forretningsmannen Jannik Lindbæk (født 1939) og skuespiller Peter Lindbæk (født 1945).

Sofie Aubert Lindbæk fikk 1896 eksamen fra Olaf Bergs lærerinneskole i Kristiania og arbeidet som lærer inntil 1902 da hun giftet seg med den danske historikeren dr. philos. Johannes Peder Lindbæk (1872–1919) og flyttet til Danmark. De bodde siden dels i København, dels i Roskilde der mannen hennes fikk stilling som stiftskriver. Etter mannens død flyttet hun med sine barn tilbake til Norge. Hun arbeidet 1920–1936 som lærer ved Nissens pikeskole i Oslo, men var også virksom ved Statens Filmkontroll, som varamann fra 1920 og i tiden 1935–1940 som fast ansatt filmsensor.

Sofie Aubert Lindbæks første bøker var skjønnlitterære. Senere skrev hun kulturhistoriske skildringer fra 1800-tallet og ga ut dokumentasjon fra samme tid, til dels om sin egen familie. I sin tid i Danmark var hun styremedlem i Dansk forfatterforening.

## Bibliografi
* 1900: *Fanny Ramm*
* 1905: *Den yngste*
* 1907: *Student*
* 1910: *Landflygtige; af Aubert'ske papirer*
* 1912: *Hjemmet paa Fæstningen; af Aubert'ske papirer*
* 1913: *Fra Det norske selskabs kreds, en samling aktstykker*
* 1915: *"Moer Korens" dagbøger*, 2 bind
* 1921: *Fra krinolinetiden, Elise Auberts brev og dagbøker*
* 1922: *En russ fra femti-aarene : L.M.B. Auberts dagbøker i utdrag*
* 1929: *Gamle minder fra Christiania og Jeløen : fru Sofie Volds erindringer*
* 1935: *Karl Johans brev till riksståthållaren [Carl] Mörner 1816–1818 –* utgiver
* 1938: *Statholder C. Mørners brev til Carl Johan 1816–1818 –* sammen med Reidar Omang
* 1939: *Hjemmet på Akershus : Aubertske papirer*
* 1948: *Årgang 1875*
* 1950: *Nye tomter*
* 1951: *Sommerdøgn på skjæret*

## Referanser


## Kilder
* Lindbæk, Sofie i Hvem er hvem? 1912
* Lindbæk, Sofie Aubert i Hvem er hvem? 1930
* Lindbæk, Sofie Aubert i Hvem er hvem? 1948
* Sofie Aubert Lindbæk i  Store norske leksikon